Държавен вестник, бр. 57, 2015 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  57
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 140
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за закриване на Националната служба 
по зърното, приет от ХLIIІ Народно събрание 
на 15 юли 2015 г.
Издаден в София на 23 юли 2015 г. 
Президент на републиката:  
Росен Плевнелиев
Подпечатан с държавния печат.
Министър на правосъдието:
Христо Иванов
ЗАКОН
за закриване на Националната служба  
по зърното
Член единствен. Закрива се Националната 
служба по зърното – специализирана адми­
нистративна структура към министъра на 
земеделието и храните.
Преходни и заключителни разпоредби
§ 1. Законът за съхранение и търговия със 
зърно (обн., ДВ, бр. 93 от 1998 г.; изм., бр. 101 
от 2000 г., бр. 9 и 58 от 2003 г., бр. 69 и 105 от 
2005 г., бр. 30, 34, 55, 80 и 82 от 2006 г., бр. 53 
от 2007 г., бр. 16, 54, 69 и 100 от 2008 г., бр. 88 
от 2010 г., бр. 8 от 2011 г., бр. 38 от 2012 г., 
бр. 15 и 109 от 2013 г. и бр. 12 от 2015 г.) се 
отменя.
§ 2. (1) В едномесечен срок от влизането 
в сила на закона министърът на земеделието 
и храните назначава ликвидационна комисия 
и определя нейните функции. Председателят 
на ликвидационната комисия представлява 
и ръководи закритата Национална служба 
по зърното.
(2) Ликвидационната комисия извършва 
ликвидацията на закритата служба по ал. 1 в 
срок 6 месеца от назначаването є. Разходите 
по ликвидацията са за сметка на средствата 
за издръжка по утвърдения бюджет на Нацио­
налната служба по зърното за 2015 г. и по 
бюджета на Министерството на земеделието 
и храните.
(3) Централната лаборатория за окачест­
вяване на зърно, зърнени продукти и фуражи 
към Националната служба по зърното заедно с 
имуществото и архива си преминава към Бъл­
гарската агенция по безопасност на храните.
(4) Имуществото и архивът на регионал­
ните лаборатории към Националната служба 
по зърното в Плевен, Добрич, Варна и Бургас 
преминават към Българската агенция по без­
опасност на храните.
(5) Активите, пасивите, архивът, както и 
другите права и задължения на закритата 
Национална служба по зърното, извън тези 
по ал. 3 и 4, преминават към Министерството 
на земеделието и храните.
(6) Данните от регистрите, водени от за­
критата Национална служба по зърното, се 
предоставят на Министерството на земеде­
лието и храните.
§ 3. (1) Пълномощията на изпълнителния 
директор на Националната служба по зърното 
се прекратяват от датата на влизането в сила 
на закона.
(2) Трудовите и служебните правоотноше­
ния със служителите от Централната лабо­
ратория за окачествяване на зърно, зърнени 
продукти и фуражи се уреждат при условията 
и по реда на чл. 123 от Кодекса на труда и 
чл. 87а от Закона за държавния служител в 
съответствие с определените функции и чис­
леност на персонала в Устройствения правил­
ник на Българската агенция по безопасност 
на храните (обн., ДВ, бр. 15 от 2011 г.; изм., 
бр. 59 от 2011 г., бр. 1 и 48 от 2012 г., бр. 91 
от 2013 г. и бр. 29 от 2015 г.). 
(3) Трудовите и служебните правоотноше­
ния със служителите от закритата Национална 
служба по зърното, извън тези по ал. 2, се 
уреждат при условията и по реда на чл. 328, 
ал. 1, т. 1 от Кодекса на труда, съответно на 
чл. 106, ал. 1, т. 1 от Закона за държавния 
служител.
§ 4. (1) Действието на издадените лицензии 
на публични складове за зърно, на удостовере­
нията за регистрация на зърнохранилища и на 
удостоверенията за регистрация на търговци 
на зърно се прекратява. При поискване банко­
вите документи, удостоверяващи предоставена 
неотменяема банкова гаранция, се връщат 
на лицата, които са били лицензирани като 
публични складове за зърно.
(2) В едномесечен срок от влизането в 
сила на закона публичните складове за зърно 
предават неизползваните бланки на складови 
записи за влог на зърно на Министерството 
на финансите. За издадените до влизането в 
сила на закона от публичните складове за 
зърно складови записи за влог на зърно се 
прилага глава тридесет и четвърта от Тър­
говския закон.
(3) Другите документи, издадени по реда 
на отменения Закон за съхранение и търго­
вия със зърно, запазват своята валидност до 
изтичането на срока, за който са издадени.